Vandag se sportnuusIkeys het die Pukke met 31– 22 laat les opsê. Foto: @varsitycup/Twitter Rugby: Die Universiteit van die Wes-Kaapland (WUK) het die Shimlas Maandagaand met 29 – 28 in Bloemfontein getroef, terwyl Ikeys die Pukke met 31– 22 laat les opsê het. Tuks het Ixias met 40 – 23 geklop nadat hulle teen rustyd met 16 – 20 agter was. Wits het UJ met 7 – 6 geklop. Jaco Peyper sal Saterdag die fluitjie blaas in die Superrugby-stryd tussen die Leeus en die Stormers op Ellispark. Krieket: Die Kiwi’s loop met 3 – 1 voor. Die laaste wedstryd word Donderdag beslis. Die Phalaborwa-sneltrein het vroeër sy uittrede uit toetskrieket aangekondig, maar is steeds vir Suid-Afrika in witbalkrieket beskikbaar. AB de Villiers, Chris Morris en Imran Tahir is ook in Krieket Suid-Afrika se planne vir die komende T20-wêreldbeker in Engeland, maar nie een van hulle is vir die Engeland-reeks gekies nie. Dan is Faf du Plessis en Kagiso Rabada ook nie in die groep nie. Die Proteas se T20-groep: Quinton de Kock (kaptein), Reeza Hendricks, Temba Bavuma, Rassie van der Dussen, David Miller, Pite van Biljon, Dwaine Pretorius, Andile Phehlukwayo, Jon-Jon Smuts, Beuran Hendricks, Tabraiz Shamsi, Lungi Ngidi, Sisanda Magala, Bjorn Fortuin, Dale Steyn, Heinrich Klaasen. Rory McIlroy. Foto: (AP Photo/Denis Poroy) Hokkie: Suid-Afrika het die naweek se eerste twee wedstryde gewen en speel Woensdag die laaste wedstryd teen die Amerikaners. Die span speel daarna teen Duitsland in Johannesburg. Gholf: Brooks Koepka was sedert Mei nommer een, maar moet nou met die tweede plek tevrede wees. Jon Rahm, Justin Thomas en Dustin Johnson maak die res van die topvyf-posisies uit.